《登古邺城》
元代·杜瑛

杖底行云拂古苔，袖边风雨湿轻埃。风声尉帅黄龙去，水势朱轻白马来。

往事无端随世变，野花依旧向人开。九原唤起陈书记，坐对三台共一杯。

作者简介：（1204—1273）元霸州信安人，字文玉。杜时升子。金末，避地读书河南缑氏山中。间关转徙，教授汾、晋间。世祖南下，召见问计，称旨，命从行，以疾辞。中统初，诏征，不就。左丞张文谦奏为怀孟、彰德、大名等路提举学校官，又辞。杜门著书，不以穷通得丧动其志，优游道艺，以终其身。将卒，遗命其子曰：吾即死，当表吾墓曰缑山杜处士。卒谥文献。有《春秋地理原委》、《语孟旁通》等。